*KLASA: 612-01/11-01/16*

*URBROJ: 2181/01-01-11-04*

*Split, 10. veljače 2011. godine*

***GRADSKO VIJEĆE GRADA SPLITA***

***n/r predsjednice Nevenke Bečić***

* ***ovdje-***

***PREDMET:****Prijedlog Zaključka o utvrđivanju Osnovnog programskog i*

*financijskog okvira za rad Gradskog kazališta lutaka Split za*

*razdoblje od 2012. do 2015. godine*

*Na temelju članka 52. Statuta Grada Splita (“Službeni glasnik Grada Splita“, broj 17/09 i 11/10), Gradonačelnik Grada Splita dana 10. veljače 2011. godine, utvrdio je*

***Prijedlog Zaključka o utvrđivanju Osnovnog programskog i financijskog okvira za rad Gradskog kazališta lutaka Split za razdoblje od 2012. do 2015. godine***

*te ga prosljeđuje Gradskom vijeću Grada Splita na raspravu i donošenje.*

*Za izvjestitelja na sjednici Gradskoga vijeća Grada Splita određuje se Maja Munivrana, pročelnica Službe za kulturu i umjetnost.*

***GRADONAČELNIK***

***Željko Kerum***

*U prilogu: Prijedlog Zaključka…*

*DOSTAVITI:*

*1. Gradskom vijeću Grada Splita, ovdje*

*2. Službi  za kulturu i umjetnost,n/r pročelnice Maje Munivrane, ovdje*

*3. Pismohrani, ovdje*

**

**R E P U B L I K A  H R V A T S K A**

**Splitsko-dalmatinska županija**

**GRAD SPLIT**

**Služba za kulturu i umjetnost**

KLASA: 612-01/11-01/16

URBROJ: 2181/01-05/03-11/3

Split, 7. veljače 2011.

                                                                                                          GRADSKOM VIJEĆU

                                                                                                          - o v d j e -

PRIJEDLOG ZA RASPRAVU

|  |  |
| --- | --- |
| PREDMET: | Prijedlog zaključka o utvrđivanju Osnovnog programskog i financijskog okvira za rad Gradskog kazališta lutaka Split za razdoblje od 2012. do 2015. godine |
| PRAVNI TEMELJ: | Temeljem članka 27. stavka 3. Zakona o kazalištima („Narodne novine“ br. 71/06), i članka 52. Statuta Grada Splita („Službeni glasnik Grada Splita“, br. 17/09 i 11/10) |
| INICIJATIVA: | Služba za kulturu i umjetnost |
| STRUČNA OBRADA: | Služba za kulturu i umjetnost |
| IZVJESTITELJ: | Maja Munivrana, pročelnica Službe za kulturu i umjetnost |

 PROČELNICA

 Maja Munivrana

Temeljem članka 27. stavka 3. Zakona o kazalištima („Narodne novine“ br. 71/06) i članka 52. Statuta Grada Splita („Službeni glasnik Grada Splita“, br. 17/09 i 11/10 ) Gradsko vijeće Grada  Splita, na………… sjednici, održanoj dana …………………..donosi

**ZAKLJUČAK**

**o utvrđivanju Osnovnog programskog i financijskog okvira za rad Gradskog kazališta lutaka Split za razdoblje od 2012. do 2015. godine**

**I.**

Utvrđuje se Osnovni programski i financijski okvir za rad Gradskog kazališta lutaka Split za slijedeće četverogodišnje razdoblje od 2012. do 2015. godine (dalje u tekstu: Programski i financijski okvir).

**II.**

Gradsko kazalište lutaka Split je kazalište kojem je osnivač i vlasnik Grad Split.

Gradsko kazalište lutaka Split, kao javna ustanova, obavlja kazališnu djelatnost kao javnu službu, zadovoljavajući pritom dio javnih potreba u kulturi grada Splita.

Gradsko kazalište lutaka će u razdoblju od 2012. – 2015., uvažavajući umjetničke kriterije i standarde, obavljati djelatnost prema programskom i financijskom okviru s minimalnim godišnjim opsegom: najmanje tri premijerna naslova, jednu obnovu repriziranog naslova i sudjelovanje svojim izvedbama na manifestacijama i posebnim programima u organizaciji Grada Splita; realizirati najmanje 260 izvedbi profesionalnog ansambla s 29 zaposlenih i s 80% popunjenosti gledališta od 175 mjesta po izvedbi.

Repertoar Gradskog kazališta lutaka Split obuhvaća djela koja njeguju dječju dramsku baštinu i svjetske klasike uz zastupljenost suvremenih i novih autora.

Gradsko kazalište lutaka Split osnivač je i organizator Festivala «Mali Marulić» te mu je povjereno obavljanje organizacijskih, administrativno-stručnih, financijskih, tehničkih i drugih poslova. Gradsko kazalište lutaka Split organizira Festival kao svoju redovnu djelatnost.

Poželjan je što veći (ostvarivi) broj gostovanja Gradskog kazališta lutaka Split u RH i inozemstvu, kao i gostujućih predstava na sceni kazališta.

**III.**

Gradsko kazalište lutaka Split dužno je tijekom kalendarske godine, u interesu i na traženje osnivača:

- ustupiti prostor za programe, manifestacije, promocije i prijeme od interesa za Grad Split, bez naknade, prema procjeni i pisanom zahtjevu Grada Splita;

- sudjelovati u gradskim manifestacijama od značaja za Grad Split;

- održati jednu predstavu godišnje ili koncert u humanitarne svrhe;

- nastupiti u drugim gradovima u zemlji i inozemstvu u okviru kulturne suradnje Grada Splita.

**IV.**

Za provođenje programskog okvira za rad Gradskog kazališta lutaka Split iz točaka II. i III. ovog Zaključka Grad Split utvrđuje ukupni financijski okvir, i to:

- za 2012. godinu – 3.953.100 kuna;

- za 2013. godinu – 3.953.100 kuna;

- za 2014. godinu – 4.070.000 kuna;

- za 2015. godinu – 4.190.000 kuna.

Uz financijska sredstva koja osigurava osnivač, prihodi se ostvaruju od Ministarstva kulture RH, Splitsko-dalmatinske županije, sponzora, donatora, zaklada i drugih izvora sukladno Zakonu, po realiziranoj obvezi prijave programa na odgovarajuće natječaje. Projekcija prihoda od obavljanja osnovne i ostalih djelatnosti također mora biti obuhvaćena Financijskim planom i programom rada Gradskog kazališta lutaka Split za četverogodišnje razdoblje.

**V.**

Financijskim okvirom iz točke IV. ovog Zaključka obuhvaćena su sredstva kojima će se ostvarivati programi kroz sredstva za plaće i naknade 29 zaposlenika, te sredstva za  materijalne izdatke.

**VI.**

Ovaj programski i financijski okvir, koji predstavlja minimalni opseg produkcije Gradskog kazališta lutaka Split, sastavni je dio natječaja za imenovanje ravnatelja kazališta i bit će dostupan kandidatima kao temelj za izradu vlastitih programa.

**VII.**

Ovaj Zaključak primjenjuje se od dana donošenja, a objavit će se u Službenom glasniku Grada Splita.

**GRADSKO VIJEĆE GRADA SPLITA**

**Nevenka Bečić**

**PREDSJEDNICA**

**OBRAZLOŽENJE**

**PRAVNI  TEMELJ ZA DONOŠENJE AKTA**

Prijedlog akta temelji se na članku 27. stavka 3. Zakona o kazalištima („Narodne novine“ br. 71/06) i članka 52. Statuta Grada Splita („Službeni glasnik Grada Splita“, br. 17/09)

**PRIKAZ STANJA I RAZLOZI ZA DONOŠENJE AKTA**

Grad Split osnivač je Gradskog kazališta lutaka Split. U lipnju 2006. godine donesen je novi Zakon o kazalištima (Narodne novine br. 71/06.), koji je stupio na snagu 1. siječnja 2007. godine.

Jedna od obveza osnivača utvrđena ovim Zakonom je i donošenje Osnovnog programskog i financijskog okvira Gradskog kazališta lutaka Split.

Sukladno članku 27. stavak 3. Zakona o kazalištima osnivač je obvezan prije raspisivanja natječaja za ravnatelja, uvažavajući umjetničke kriterije, utvrditi osnovni programski i financijski okvir za slijedeće četverogodišnje razdoblje.

Osnovni programski i financijski okvir čini sastavni dio natječaja za imenovanje ravnatelja Kazališta i dostupan je svim kandidatima na uvid.

Obzirom na navedeno predlaže se donošenje Osnovnog programskog i financijskog okvira Gradskog kazališta lutaka Split za razdoblje od 2011. do 2014. godine.